శాంతికుమారి

శాంతికుమారి, తెలంగాణ రాష్ట్ర తొలి మహిళా ప్రధాన కార్యదర్శి. 1989 బ్యాచ్‌కు చెందిన ఐఏఎస్ అధికారి శాంతికుమారి, 2023 జనవరి 11న తెలంగాణ ప్ర‌భుత్వ ప్ర‌ధాన కార్య‌ద‌ర్శిగా బాధ్య‌త‌లు చేపట్టారు. ఈమె 2025 ఏప్రిల్ 30 వరకు పదవిలో కొనసాగారు.

శాంతి కుమారిని డాక్టర్ ఎంసిఆర్ హెచ్‌ఆర్‌డి ఇన్‌స్టిట్యూట్‌ వైస్ చైర్‌పర్సన్‌గా 2025 ఏప్రిల్ 28న ప్రభుత్వం ఉత్తర్వులు జారీ చేసింది.

 జీవిత విషయాలు 
శాంతికుమారి 1965, ఏప్రిల్ 17న ఆంధ్రప్రదేశ్‌, కృష్ణా జిల్లాలోని మచిలీపట్నంలో జన్మించింది. ఉన్నత విద్య దరకు విశాఖపట్నంలో చదివింది. ఎమ్మెస్సీ మెరైన్‌ బయాలజీ చదివిన శాంతికుమారి అమెరికాలో ఎంబీఏ  పూర్తిచేసింది.

 ఉద్యోగ జీవితం. 
ఐఏఎస్‌గా గత మూడు దశాబ్దాలుగా విద్య, వైద్యారోగ్య రంగాలు, పేదరిక నిర్మూలన, సమ్మిళిత అభివృద్ధి, స్కిల్ డెవలప్‌మెంట్, అటవీశాఖల్లో వివిధ హోదాల్లో పనిచేసింది. కేసీఆర్ మంత్రిగా ఉన్న సమయంలో శాంతికుమారి మెదక్ జిల్లా కలెక్టర్‌గా (1999 నవంబరు నుండి 2001 జూన్‌ వరకు) పనిచేసింది. ఐక్యరాజ్యసమితిలో రెండేళ్ళు, ప్రిన్సిపల్ సెక్రటరీగా ముఖ్యమంత్రి కార్యాలయంలో నాలుగేళ్ళు (2015–2018), టీఎస్‌ఐపాస్‌లో ఇండస్ట్రీ చేజింగ్ సెల్ స్పెషల్ సెక్రటరీగా సేవలు అందించింది.

ఐఏఎస్‌ అధికారిగా మొదటగా భువనగిరి సబ్‌ కలెక్టర్‌గా నియమితురాలై 1992 ఆగస్టు 25 నుండి 1993 జూన్‌ 14 వరకు భువనగిరి డివిజన్‌లో విధులు నిర్వహించంది. భువనగిరిలో ప్రభుత్వ భూమిని కబ్జా చెర నుంచి విడిపించింది. వలిగొండ మండలంలోని ఎం.తుర్కపల్లి గ్రామంలో ఎన్నో ఏళ్ళుగా పెండింగ్‌లో ఉన్న భూమస్యను అప్పట్లో క్షేత్రస్థాయికి వెళ్ళి పరిష్కరించింది.

 రాష్ట్ర తొలి మహిళా సీఎస్‌ 
ముఖ్యమంత్రి కె.చంద్రశేఖర్‌రావు ఆదేశాల మేరకు శాంతికుమారిని సీఎస్‌గా నియమిస్తూ సాధారణ పరిపాలన శాఖ కార్యదర్శి వి. శేషాద్రి 2023 జనవరి 11న ఉత్తర్వులు (జీవో నంబర్‌ 71) జారీచేయగా, శాంతికుమారి తెలంగాణ రాష్ట్ర తొలి మహిళా సీఎస్‌గా చరిత్రకెక్కింది. ముఖ్యమంత్రి కేసీఆర్‌తో సమావేశం తర్వాత శాంతికుమారి బీఆర్‌కేఆర్‌ భవన్‌లోని రాష్ట్ర సచివాలయం చేరుకుని సీఎస్‌గా బాధ్యతలు స్వీకరించింది.

 అసిస్టెంట్ కలెక్టర్ నుంచి స్పెషల్ సీఎస్ వరకు.. 
 కాలవ్యవధి  హోదా 1991 ఆగస్టు 23 - 1993 జూన్ 18  అసిస్టెంట్ కలెక్టర్1993 మే 1 - 1995 జనవరి 1  జాయింట్ కలెక్టర్ (జేసీ)1995 జనవరి 1 - 1995 ఆగస్టు 1   జేసీ మెదక్1996 జనవరి 29 - 1997 అక్టోబరు 22  ఇంధన శాఖ ఉప కార్యదర్శి1997 అక్టోబరు 22 - 1998 జూన్ 1  నిజామాబాద్ జిల్లా జేసీ1998 జూన్ 1 - 1999 ఏప్రిల్ 1  వీసీ, ఎండీ, సాంఘిక సంక్షేమం1999 ఏప్రిల్ 1 - 1999 నవంబరు 1  అరుణాచల్ ప్రదేశ్ లోని చంగ్లాంగ్ జిల్లా కలెక్టర్1999 నవంబరు 1 - 2001 జూన్ 1  మెదక్ జిల్లా కలెక్టర్2001 ఆగస్టు 1 - 2003 జూలై 1  సాంఘిక సంక్షేమశాఖ కార్యదర్శి2005 జూన్ 1 - 2006 సెప్టెంబరు 18  సర్వే సెటిల్మెంట్ ప్రాజెక్టు డైరెక్టర్2006 సెప్టెంబరు 18 - 2010 జనవరి 4  గ్రామీణాభివృద్ధి శాఖ కమిషనర్, సెల్ప్ అదనపు సీఈఓ2010 జనవరి 4 - 2011 ఆగస్టు 30  గిరిజన సంక్షేమశాఖ కమిషనర్2011 ఆగస్టు 30 - 2013 ఆగస్టు 28  రాజీవ్ గాంధీ మిషన్ డైరెక్టర్2013 ఆగస్టు 28 - 2015 మే 11  యూఎన్ డెవలప్మెంట్ ప్రోగ్రాం సీవోవో2015 మే 11 - 2018 మార్చి 31  సీఎంఓ ముఖ్యకార్యదర్శి2018 జనవరి 22 - 2020 మార్చి 31  వైద్యారోగ్యశాఖ ముఖ్యకార్యదర్శి2020 మార్చి 31 - 2023 జనవరి 11  అటవీ శాఖ స్పెషల్ సీఎస్

ఎంసీ ఆర్ హెచ్ ఆర్ డీఐ
వైస్ చైర్ పర్సన్

తెలంగాణ రాష్ట్ర ప్రధాన కార్యదర్శిగా
విధులు నిర్వహించి పదవీ విరమణ చేయనున్న శాంతికుమారిని తెలంగాణ రాష్ట్ర ప్రభుత్వం మర్రి చెన్నారెడ్డి మానవ వనరుల అభివృద్ధి కేంద్రం (ఎంసీఆర్హెస్ఆర్డీఐ) వైస్ ఛైర్పర్సన్ నియమించింది.
ఈమె ఈ నెల 30న పదవీ విరమణ చేయ నున్నారు. పదవీ విరమణ అనంతరం ఎంసీఆర్ హెచ్ ఆర్డీఐ వైస్ చైర్పర్సన్ శాంతికుమారి బాధ్యతలు స్వీకరిస్తారు. ఈమెకు ఇదే సంస్థకు డైరెక్టర్ జనరల్ పూర్తిస్థాయి అదనపు బాధ్యతలు కూడా అప్పగించారు. ఈ మేరకు ప్రభుత్వ కార్యదర్శి రఘునందన్ రావు  ఉత్తర్వులు విడుదల చేశారు.

మూలాలు

వర్గం:1965 జననాలు
వర్గం:జీవిస్తున్న ప్రజలు
వర్గం:కృష్ణా జిల్లా మహిళలు
వర్గం:కృష్ణా జిల్లాకు చెందిన ప్రభుత్వ అధికారులు
వర్గం:మహిళా ఐ.ఏ.ఎస్.ఆఫీసర్లు